Ústav materiálov a mechaniky strojov Slovenskej akadémie vied

Ústav materiálov a mechaniky strojov Slovenskej akadémie vied (ÚMMS SAV) je jedným z ústavov Slovenskej akadémie vied. V rámci SAV patrí do 1. oddelenia vied o neživej prírode. Zriadilo Predsedníctvo Slovenskej akadémie vied uznesením č. 471 zo dňa 23. septembra 1980, a to zlúčením Ústavu kovových materiálov Slovenskej akadémie vied a Ústavu mechaniky strojov Slovenskej akadémie vied s účinnosťou od 1. októbra 1980. Riaditeľkou ÚMMS SAV je Ing. Naďa Beronská, PhD.

 Zameranie ÚMMS SAV 
ÚMMS SAV vykonáva základný a aplikovaný výskum v oblasti materiálového inžinierstva a strojárstva:

a)  Materiálové inžinierstvo je orientované na prípravu špeciálnych kovových materiálov najmä kompozitov, kovových pien, nanoštruktúrnych materiálov a intermetalických zliatin modernými technológiami ako sú tlaková infiltrácia, plazmové nástreky, usmernená kryštalizácia taveniny, depozitné metódy spojené s lisovaním, prášková metalurgia, nanotechnológie a pod. ako aj na výskum ich fyzikálnych a mechanických vlastností na základe poznania zákonitostí štruktúry.

b) V oblasti strojárstva sa ústav zameriava na aplikovanú mechaniku s dôrazom na výskum materiálov a konštrukcií vrátane kompozitov, teóriu hluko a vibroizolácie, akustoelasticitu, deštruktívne a nedeštruktívne testovanie materiálov a konštrukcií, prevádzkovú životnosť konštrukcií a zariadení v podmienkach únavy a creepu, spolu s napäťovo-deformačnými analýzami, numerickými výpočtami a simuláciami.

 Organizačná štruktúra ÚMMS SAV 
ÚMMS SAV sa člení do piatich základných útvarov:

 1. divízia: Nové materiály a technológie
 2. divízia: Mikroštruktúra povrchov a rozhraní
 3. divízia: Vlastnosti materiálov a konštrukcií
 Inovačné centrum Inoval
 Odbor ekonomiky a podporných aktivít (OEPA)

 Ocenenia 
+RokMeno a priezviskoNázov cenyOceňovateľ2022Ing. Martin Balog, PhD.
Ing. Peter Krížik, PhD. Cena za transfer technológií na SlovenskuCentrum vedecko-technických informácií SR2021Ing. Juraj Lapin, DrSc.Čestná plaketa SAV Aurela Stodolu za zásluhy v technických vedáchSlovenská akadémia vied2020Ing. Martin Balog, PhD.
Ing. Peter Krížik, PhD.Cena za vedu a techniku za rok 2020 v kategórii Vedecko-technický tím roka Ministerstvo školstva, vedy, výskumu a športu SR2019Ing. Karol Iždinský, CSc.Čestná plaketa SAV Aurela Stodolu za zásluhy v technických vedáchSlovenská akadémia vied2018Ing. Martin Nosko, PhD.Cena SAV za popularizáciu vedy za aktivity spojené s organizovaním projektu „Nájdi v sebe vedca“Slovenská akadémia vied2017Ing. Martin Nosko, PhD.Cena SAV v oblasti medzinárodnej vedecko-technickej spolupráce za prvý nález diamantu a moissanitu (SiC) v juhovýchodných AlpáchSlovenská akadémia vied2014Dr. Ing. František SimančíkCena Slovenskej akadémie vied za budovanie infraštruktúry pre vedu Slovenská akadémia vied

 Významní pracovníci ÚMMS SAV 
 Prof. Ing. Jozef Čabelka, DrSc.
 Ing. Štefan Markuš, DrSc.
Prof. Ing. Ján Gonda, DrSc. 
Prof. Ing. Norbert Szuttor, DrSc.
Dr. Ing. František Simančík
Ing. Juraj Lapin, DrSc.
Ing. Martin Balog, PhD.

 Kontakt 
Ústav materiálov a mechaniky strojov SAV
Dúbravská cesta 9/6319
845 13 Bratislava
Slovensko
GPS: 48°10'14.1"N 17°04'06.3"E

 Referencie 

 Externé odkazy 
 Webová stránka ústavu

Materiálov a mechaniky strojov